2015.2.11. Az Európai Unió Hivatalos Lapja L 35/1 II (Nem jogalkotási aktusok) NEMZETKÖZI MEGÁLLAPODÁSOK A TANÁCS (EU) 2015/209 HATÁROZATA (2014. november 10.) az Európai Unió és a Feröer szigetek közötti tudományos és technológiai együttműködésről és a Feröer szigeteknek a , Horizont 2020" kutatási és innovációs keretprogramhoz (2014—2020) való társulásáról szóló megállapodásnak az Európai Unió nevében történő aláírásáról és ideiglenes alkalmazásáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 186. cikkére, összefüggésben annak 218. cikke (5) bekezdésével, tekintettel az Európai Bizottság javaslatára, mivel: (1) — Az 1291/2013/EU európai parlamenti és tanácsi rendelet (!) a 2014. január 1-je és a 2020. december 31-e közötti időszak vonatkozásában létrehozta a ,Horizont 2020" kutatási és innovációs keretprogramot (2014-2020) (a továbbiakban: Horizont 2020). (2) — A Tanács 2014. március 18-án felhatalmazta a Bizottságot arra, hogy az Unió nevében tárgyalásokat kezdjen a Feröer szigetekkel az Európai Unió és a Feröer szigetek közötti tudományos és technológiai együttműködésről és a Feröer szigeteknek a Horizont 2020-hoz való társulásáról szóló megállapodás megkötése céljából. (3) — E tárgyalások sikeresen lezárultak, és az Európai Unió és a Feröer szigetek közötti tudományos és technológiai együttműködésről és a Feröer szigeteknek a ,Horizont 2020" kutatási és innovációs keretprogramhoz (2014-2020) való társulásáról szóló megállapodást (a továbbiakban: a megállapodás) az Unió nevében alá kell írni és a megkötéséhez szükséges eljárások befejezéséig ideiglenesen alkalmazni kell, ELFOGADTA EZT A HATÁROZATOT: 1. cikk Az Európai Unió és a Feröer szigetek közötti tudományos és technológiai együttműködésről és a Feröer szigeteknek a , Horizont 2020" kutatási és innovációs keretprogramhoz (2014-2020) való társulásáról szóló megállapodásnak az Unió nevében történő aláírására a Tanács felhatalmazást ad, feltételezve a megállapodás megkötését. A megállapodás szövegét csatolták e határozathoz. 2. cikk A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t. () Az Európai Parlament és a Tanács 1291/2013/EU rendelete (2013. december 11.) a , Horizont 2020" kutatási és innovációs keretprogram (2014-—2020) létrehozásáról és az 1982/2006/EK határozat hatályon kívül helyezéséről (HL L 347., 2013.12.20., 104. o.).